Les cooperatives són societats mercantils amb unes característiques pròpies basades en la gestió democràtica i en l'alt grau de participació dels socis des del moment de la constitució, que la diferencien de la resta de formes jurídiques existents.
En aquest sentit, els tràmits de constitució presenten algunes particularitats.
Una cooperativa queda constituïda i té personalitat jurídica d'ençà del moment d'inscriure en el Registre de Cooperatives l'escriptura pública que conté l'acta de l'assemblea constituent i els seus estatuts socials.
Si voleu crear una cooperativa de treball associat, de serveis, agrària o de consumidors i usuaris d'una manera àgil i ràpida, podeu fer-ho a través del procediment Coop Express.
Aquest procediment simplifica i redueix els tràmits que s'han de realitzar davant el Registre de Cooperatives de Catalunya.
Una vegada us heu decidit a constituir una Societat Cooperativa podreu fer el tràmit de constitució des de l'Oficina de Gestió Empresarial (OGE).
Primer de tot, heu de sol·licitar cita prèvia a l'OGE per internet o al 012 des d'on us podem ajudar a realitzar els passos següents:
Sol·licitar la certificació negativa de denominació social al Registre Central de Cooperatives de la Direcció General d'Economia Social i Cooperativa i Treball Autònom.
Baixar i omplir els formularis corresponents.
Un cop disposeu de tota la informació i tota la documentació requerida, realitzarem la tramitació definitiva que acabarà amb la inscripció al Registre de societats cooperatives.
En la mateixa visita també podreu fer altres tràmits necessaris per realitzar l'activitat: la comunicació d'obertura de centre de treball, els registres relacionats amb les indústries i la seguretat industrial, agraris o sanitaris, registre de marca, etc. Si voleu, podeu veure tota la documentació i tramitació necessària des de la Cerca Guiada de Tràmits.
Altres gestions relacionades amb la constitució de la cooperativa que haureu de realitzar són:
Altres tràmits relacionats amb la posada en funcionament:
Al marge de tràmits específics que hagueu de fer en funció de l'activitat que desenvolupeu i sobre els que us podeu informar en la "cerca guiada de tràmits", per totes les activitats cal de tramitar abans de la seva posada en marxa:
En el cas que vulgueu desenvolupar la vostra activitat en un local o establiment, cal que comproveu prèviament si l'activitat és compatible amb els usos urbanístics determinats en el pla d'usos del municipi on la vulgueu dur a terme.
Un cop que heu comprovat que l'activitat s'hi pot dur a terme, cal que sol·liciteu la llicència municipal a l'ajuntament.
Si hi heu de realitzar obres, haureu de demanar-hi també la llicència d'obres corresponent.
Un tràmit relacionat amb el centre de treball és la Comunicació d'obertura d'un centre de treball o represa d'activitats.
Les empreses amb treballadors/ores a càrrec que procedeixin a l'obertura d'un centre de treball o reprenguin les activitats després d'alteracions, ampliacions o transformacions importants, han de comunicar-ho a les Oficines de Gestió Empresarial.
Un cop presa la decisió de contractar un nou treballador, i abans que aquest s'incorpori a l'empresa, us heu d'adreçar a l'oficina de la Tresoreria de la Seguretat Social que correspongui al domicili de l'empresa per a regularitzar el contracte davant l'administració a través dels tràmits que es descriuen a continuació:
La responsabilitat davant terceres persones pot ser limitada o il·limitada en funció del que es determini als estatuts.
Al nom de l'empresa elegit pels promotors de la cooperativa caldrà afegir les paraules "Societat Cooperativa Catalana Limitada" (SCCL) o "Societat Cooperativa Catalana Il·limitada" (SCCIL).
Aquest, haurà de ser diferent de qualsevol altra societat.
El capital social mínim establert és de 3.000 euros, totalment desemborsat en el moment de la constitució.
Si el capital és superior, la part que superi aquesta quantitat es pot desemborsar parcialment; en aquest cas els estatuts han d'indicar com es faran els desemborsaments.
El nombre mínim és de dos socis, execepte en el cas de cooperatives de consumidors i usuaris que es requereix un mínim de 10.
Poden constituir-la tan persones físiques com jurídiques.
Abans d'iniciar cap tràmit per a la constitució d'una cooperativa és convenient realitzar el pla d'empresa, que comporta una planificació exhaustiva del negoci i ajuda a fixar els objectius.
La xarxa Catalunya Emprèn ofereix gratuïtament informació, orientació i assessorament específic en economia social i cooperativa, entre d'altres serveis.